Cum vor fi aleşi spectatorii care vor fi pe Arena Naţională la Euro 2020. Echipele care vor juca la Bucureşti.
13.000 fani vor putea asista la meciurile EURO 2020, pe Arena Naţională. MTS a anunțat că Național Arena va putea fi ocupată în proporție de 25%. Cei 13.000 fani vor fi aleși prin tragere la sorți. Patru meciuri de la EURO 2020 se vor disputa la București. Trei meciuri din faza grupelor și o optime de finală, pe Național Arena.
După mai bine de un an de pandemie, Național Arena va primi din nou spectatori. Nu la capacitate maximă și nu la meciurile echipelor românești.Ministerul Tineretului și Sportului a anunțat astăzi că suporterii vor putea reveni în tribunele celui mai mare stadion al țării. Vor avea ocazia la meciurile de la EURO, patru la număr. Doar 13.000 vor fi norocoși. Vor fi aleși prin tragere la sorți, dintre cei care au apucat să-și cumpere bilete înaintea crizei COVID.Bucureștiul va găzdui grupa cu Austria, Ucraina și Macedonia de Nord, dar și o optime de finală la care una dintre naționale ar putea fi Franța, Germania sau Portugalia lui Ronaldo.Cele mai ieftine bilete i-au costat pe microbiști 30 de euro, la peluze, iar cele mai scumpe 125 de euro, la tribune.Tragerea la sorți a norocoșilor care vor putea asista la meciurile de la EURO va avea loc pe 9 aprilie și va fi organizată de UEFA, spune FRF. Cei care nu vor prinde bilete vor primi banii înapoi.